'n Goeie skeutjie gesonde verstand kan ons almal baie help | Netwerk24
Zondo-kommissie verskerp veiligheid ná voorvalle
Die Zondo-kommissie van ondersoek na staatskaping sê hy sal sy veiligheidsmaatreëls verder verskerp ná die naweek se inbraak by die kommissie se kantore in Parktown, Johannesburg.
Seun (12) sterf in skietery op Kaapse Vlakte; maat gewond
Wesbank se gemeenskap is geskok oor 'n skietvoorval wat die lewe van 'n 12-jarige seun geëis het en waarin 'n 15-jarige seun in die heup gewond is.
AB dalk dán terug in Proteas
Die kanse raak al groter dat AB de Villiers tot internasionale krieket gaan terugkeer.
Rublev betaal prys vir sy 'ongeloof'
Andrey Rublev was vas oortuig dat Rafa Nadal sy deelname aan verlede week se Monte Carlo-meesterstoernooi sou beëindig en het voor dié kragmeting ingestem om as 'n promotorskeuse in vandeesweek se Barcelona Ope te speel.
Solidariteit het volgens die ANC "oorlog verklaar" op transformasie en 'n inklusiewe ekonomie, maar nou sê die vakbond hy sal aanhou om "rasmalheid" op elke front te beveg.
Durban: Hawe sal weer topklas word, meen Cyril
Wanneer 'n hawe soos Durban nie reg werk nie, ly die hele ekonomie – van die invoerders tot die uitvoerders en selfs die verbruiker, sê pres. Cyril Ramaphosa.
Kamphoer is maar die tweede roman tot nog toe wat regstreeks deur 'n Afrikaanse vertaler uit Afrikaans in Frans vertaal is.
Seldsame werke van Muafangejo onder die hamer
Die eerste veiling tot nog toe van 'n enkele kunstenaar se werk deur die Suid-Afrikaanse afslaer Strauss & Co word einde vandeesmaand van die Namibiese kunstenaar John Muafangejo se linosneë gehou.
Deur Annelize Pepler le Roux 24 Februarie 2021 22:10
'n "Waaghals" druk tydens 'n vertoning 'n swaard in sy keel af, tot net die handgreep by sy mond uitsteek. Hy trek die swaard uit, neem 'n omstander se sambreel, maak dit toe en druk dit stadig in sy keel af. Toe hy dit wil uittrek, steek die metaalpunte vas. Hy sterf.
Die sotlikhede wat mense aanvang, is voorwaar verbysterend. Watter beter plek sal en sou die wêreld nie gewees het nie as die mens hom (en haar) deur gesonde verstand en nie deur dwaasheid nie, laat lei!
Die sieklike oorlogsugtigheid van terreurgroepe en sommige lande se leiers dompel mens en dier in die diepste putte van ellende, maar daardie idiotiese mentaliteit duur voort. Van dié aggressors cum dwase se arsenale bult met vernietigende oorlogsmasjinerie, terwyl die swak toestand van die einste lande se gesondheidsdienste, padnetwerke, krag- en watervoorsiening, voedselproduksie en onderrigstelsels ten hemele skree.
Die sotlikhede wat mense aanvang, is voorwaar verbysterend.
En ons hier ter plaatse? Wat doen elkeen van ons om ons dorp, stad, omgewing, provinsie, land en uiteindelik ook die wêreld, te verbeter? Neem ons inisiatief ter oplossing van probleemsituasies of kritiseer, ignoreer en kla ons eerder net? Watter verkwikking hou 'n benepe boksiementaliteit in?
Van ons reik na groot dinge en dit is prysenswaardig, maar wat ook van die nou en die hier om ons wat aandag en optrede vereis?
Waarom net aanvaar dat "iemand" wel die waterpyp wat al vir dae lek, onder die munisipaliteit se aandag gebring het? Waarom nie self seker maak dat dit wel aangemeld is nie? En die stopteken wat weke gelede platgery is, maar steeds op die sypaadjie lê? Blameer ons "hulle" wat dit nie kom herstel nie, al het ons "hulle" nie van die situasie verwittig nie?
Wat is ons reaksie as 'n baal veevoer wat van 'n vragmotor geval­ het, in die pad lê? Is dit "sjoe, daai ding kan 'n ongeluk veroorsaak!" terwyl ons voortry, of hou ons stil en sleep dit uit die pad? Waarom gaan ons steeds op sperstrepe by voertuie verby en bring nie ons voertuie tot stilstand by 'n stopteken nie? So asof daar "opsioneel" onder "stop" staan?
Ons hoor vir die soveelste keer hoe 'n hond bitterlik van pyn en vrees tjank terwyl hy mishandel word, maar ons wil nie "betrokke raak" of "inmeng" nie. Ons druk ons ore toe en kry die hond intens jammer, maar verroer nie 'n vinger om ondersoek in te stel, die wreedheid te keer en die mishandeling aan te meld nie!
Kom ons inspireer mekaar tot positiewe betrokkenheid en deelname. Ons dorp, stad, omgewing, provinsie, land en die wêreld smag na optrede geskoei op gesonde verstand.